Bilbombe og angrep mot hotell i Mogadishu
Ifølge AFP skal minst 28 mennesker være drept. Blant dødsofrene var det regjeringssoldater, hotellvakter og sivile, ifølge politi- og sikkerhetskilder. Den første eksplosjonen skjedde da en selvmordsbomber sprengte seg i en lastebil rett foran Dayah Hotel i sentrum av Mogadishu, mens den andre bomben var plassert i en bil som sto parkert i nærheten, opplyser politibetjenten Mohamed Dahrir til DPA. Like etterpå gikk en ny bombe av, og flere personer stormet flere personer som mistenkes for å tilhøre ekstremistgruppa al-Shabaab, stormet hotellet. Øyenvitner forteller at det kan høres flere skuddsalver. – Antall ofre er ventet å stige ettersom personer kan være fanget inne i det tre etasjer høye hotellet, sier sikkerhetstjenestemannen Mohamed Hassan. Dayah Hotel er populært og besøkes hyppig av forretningsfolk, politikere og offentlige ansatte. Den ytterliggående islamistgruppa al-Shabaab påtok seg umiddelbart ansvar for angrepet via en melding formidlet av den islamistvennlige radiokanalen Andalus. I juni stormet væpnede menn et annet hotell i Mogadishu. Da ble minst 14 personer drept. To uker tidligere ble 15 personer drept i et annet hotellangrep. Blant ofrene var to somaliske parlamentarikere. VG/NTB
To kraftige bilbomber har eksplodert utenfor et populært hotell i Somalias hovedstad Mogadishu. Angripere har også stormet hotellet.